Будапештын их сургууль

thumb
Будапештын их сургууль (унгар. Eötvös Loránd Tudományegyetem, ELTE) буюу Этвёш Лоранд их сургууль — Унгарын хамгийн том их сургууль, Будапешт хотод байрладаг. Унгарын физикийн профессор Этвёш Лорандын нэрэмжит юм. Одоогийн байдлаар тус их сургууль нь 1500 гаруй багштай бөгөөд 30,000 орчим оюутан суралцдаг. Тус сургууль нь 2010 оноос хойш судалгааны статустай бөгөөд "Утрехт сүлжээ" хэмээх Европын их сургуулиудын холбооны гишүүн юм.

 Түүх 
1635 онд Кардинал Пазмани Петер Трнава (одоогийн Словак) хотод "чөлөөт урлаг", "теологи" гэсэн хоёр факультеттай их сургууль байгуулжээ. 1667 онд хуулийн факультет байгуулагдсан. 1777 онд тус их сургууль Трнавагаас Буда, 1784 онд Пешт рүү нүүжээ. 1844 он хүртэл тус их сургуульд сургалтыг латин хэлээр явуулдаг байжээ. 1895 оноос хойш эмэгтэйчүүдийг тус их сургуульд суралцахыг зөвшөөрсөн. 1921 оноос хойш тус их сургууль нь үүсгэн байгуулагч Пазмани Петерийн нэрэмжит болсон бөгөөд 1950 оноос физикч Этвёш Лорандын нэрэмжит болжээ.

Их сургуулийн түүхэн нэршлүүд
ОнНэрУнгар нэр 1769-1777Трнавын их сургууль/ Надьсомбатын их сургуульNagyszombati Egyetem1777-1784Буда дахь Хааны их сургуульBudai Királyi Egyetem1784-1848Унгарын хааны их сургуульMagyar Királyi Egyetem1848-1849Унгарын их сургуульMagyar Egyetem1849-1861Пешт хотын Эзэн хаант улсын болон хааны их сургуульCsászári és Királyi Pesti Egyetem1861-1873Унгарын хааны шинжлэх ухааны их сургуульMagyar Királyi Tudományegyetem1873-1918Будапешт дахь Унгарын хааны шинжлэх ухааны их сургуульBudapesti Királyi Magyar Tudományegyetem1918-1919Будапешт хотын Унгарын шинжлэх ухааны их сургуульBudapesti Magyar Tudományegyetem1919-1921Будапешт хот дахь Унгарын хааны шинжлэх ухааны их сургуульBudapesti Királyi Magyar Tudományegyetem1921-1945Пазмани Петерийн нэрэмжит Будапешт хот дахь Унгарын хааны шинжлэх ухааны их сургуульBudapesti Királyi Magyar Pázmány Péter Tudományegyetem1945-1950Пазмани Петерийн нэрэмжит шинжлэх ухааны их сургуульPázmány Péter Tudományegyetem1950-Этвёш Лорандын нэрэмжит шинжлэх ухааны их сургуульEötvös Loránd Tudományegyetem (ELTE)

 Их сургуулийн бүтэц 

 Хууль зүй, улс төрийн шинжлэх ухааны факультет
 Нийгмийн шинжлэх ухааны факультет
 Хүмүүнлэгийн ухааны факультет -1635 онд Унгарын хунтайж, Эстергомын Кардинал хамба лам Пазмани Петерийн үүсгэн байгуулсан факультет.
 Байгалийн шинжлэх ухааны факультет
 Компьютерийн шинжлэх ухааны факультет
 Тусгай боловсролын факультет
 Багш сурган хүмүүжүүлэх ухаан, сэтгэл судлалын факультет
 Бага сургуулийн боловсролын факультет

Ангилал:Унгарын их сургууль